Parcul spectaculos din România despre care vorbim e considerat un adevărat paradis natural. Are o vegetație, dar și o faună bogată, astfel că nu ai cum să te plictisești după ce petreci o zi aici.
România are cu ce se lăuda. Țara noastră a devenit celebră peste hotare datorită locurilor spectaculoase pe care le are. Avem stațiuni celebre cu ape termale minerale, unele unice în Europa.
De asemenea, avem și litoralul românesc, dar și zonele montane. Acestea din urmă sunt perfecte pentru drumeții atât vara, cât și toamna. Iar iarna se transformă în locul perfect pentru un sejur de ski.
România are însă și alte locuri aparte. Parcul spectaculos din România despre care vorbim acum este unul dintre ele. Este vorba despre Parcul Natural Apuseni. Poate ai auzit de el, dar poate nu știi ce poți să faci aici.
În primul rând, parcul are trasee montane spectaculoase. De asemenea, are și zona turistică Pădiș din județul Bihor, care de altfel este locul de pornire pentru drumeții. Iar o drumeție într-un astfel de loc o să îți taie respirația.
Nu e de mirare de ce locul mai este supranumit și un paradis natural. Poți vedea un lac temporar natural pe traseu, dar și Cetățile Ponorului, un complex care are dimensiuni impresionante. Totodată, vei vedea poteci incredibile, dar și o vegetație bogată.
Parcul spectaculos din România merită văzut măcar o dată în viață. E o experiență unică, pe care inclusiv turiștii străini care ajung la noi în țară vor să o trăiască. Mai poți vedea și Peștera Ghețarul Focul Viu pe traseu, dar și alte obiective turistice impresionante.
Iar o mulțime de oameni se pare că se mobilizează constant să ajungă aici. Exemplu este anunțul unui amator de drumeții care invită și alte persoane să se bucure de experiența din Apuseni. Acesta compară unele locuri cu niște ”bijuterii” naturale și promite momente unice pe traseu.
„Hai cu noi în Apuseni. Am început traseul prin Cheile Galbenei, cel mai spectaculos si mai greu obiectiv din drumeția noastră de o zi. Am continuat prin Cheile Galbenei către bijuteria care ne aștepta la capătul lor, Cascada Evantai din Apuseni”, a fost mesajul transmis de Marius Turc amatorilor de drumeții, pe pagina sa de Facebook.